Toto je článok o vakcíne. O vesmírnej družici pozri *Sputnik 5.*
**Sputnik V** (rusky Спутник V) je pôvodom ruská vakcína proti chorobe COVID-19, ktorú vyvinul v roku 2020 moskovský Gamalejov inštitút. Je to vektorová vakcína, nosičom je adenovírus, pričom je v jeho genetickej informácii vložený gén (DNA) na tvorbu tzv. spike proteínu vírusu SARS-CoV-2. Ide o dvojdávkovú vakcínu, ktorá sa podáva dospelým od 18 rokov. Slovensko ňou zaočkovalo v lete 2021 menej ako 20 tis. obyvateľov.

Schválenie v Rusku
------------------

Ruské ministerstvo zdravotníctva vakcínu registrovalo 11. augusta 2020 ako Gam-KOVID-Vak (rusky Гам-КОВИД-Вак). Bola tak prvou vakcínou proti COVID-19 na svete. Koncom novembra 2020 bolo oznámené, že vakcína má dosahovať účinnosť až 95 % (namiesto do tej doby uvádzaných 91 %, resp. 92 %); oznámenie prišlo krátko po oznámení podobnej účinnosti konkurenčných vakcín Comirnaty od Pfizer/BioNTech a Spikewax od Oxford–AstraZeneca.

Na prelome novembra a decembra 2020 bolo zahájené očkovanie ruskej populácie.

Chémia
------

Ostatné zložky (pomocné látky) sú kvantitatívne aj kvalitatívne rovnaké v dvoch dávkach.

* Tris(hydroxymetyl)aminometán
* Chlorid sodný (soľ)
* Sacharóza (cukor)
* Chlorid horečnatý hexahydrát
* Dihydrát EDTA disodný (chelatačný ligand; sekvestrant)
* Polysorbát 80
* Etanol 95%
* Voda

Vakcína by nemala obsahovať žiadne adjuvans a žiadne ďalšie zložky alebo zložky.

Slovensko
---------

Objednávku a dovoz vakcíny na Slovensko avizoval premiér Igor Matovič v marci 2021, kedy Ruská federácia letecky dodala prvých 200 tis. dávok vakcíny z objednaných 2 mil. kusov. Toto rozhodnutie prehĺbilo vtedajšiu vládnu krízu a nakoniec viedlo k rezignácii premiéra a ministra zdravotníctva.

Premiér prišiel 1. marca 2021 vítať lietadlo s vakcínami osobne na letisko do Košíc. Na tlačovke pred lietadlom sa poďakoval ministrovi zdravotníctva Marekovi Krajčímu za odvahu, keď sa postavil proti vetovaniu Sputnika stranou Za ľudí. (Povolenie na terapeutické použitie neregistrovaného lieku Sputnik V bolo vydané ministrom zdravotníctva SR 1. marca 2021.)

"Na Slovensku každých 14-15 minút zomrie jeden pacient s koronavírusovou infekciou," povedal na košickom letisku profesor Pavol Jarčuška. Slovensko očkuje podľa infektológa Jarčušku zhruba na úrovni európskeho priemeru.

**Neregistrovaná vakcína**

Vakcína Sputnik V sa na Slovensku používa na základe povolenia ministra zdravotníctva na terapeutické použitie neregistrovaného lieku. Vakcíne teda nebolo Európskou komisiou udelené podmienečné povolenia na uvedenie na trh.

Igor Matovič sa nechal očkovať prvou dávkou vakcíny 26. júla 2021 a celú ďalšiu aféru okolo Sputniku V zhodnotil ako démonizovanie.

Slovenský štátny ústav pre kontrolu liečiv (ŠÚKL) v apríli 2021 uviedol, že lieková forma dodaná na Slovensko nesúhlasí s liekom, ktorý posudzuje Európska lieková agentúra (EMA) v rámci centrálnej registrácie. Dodaná šarža sa svojimi charakteristikami a vlastnosťami líši od látky použitej v predklinických testoch publikovaných v časopise Lancet.

Ministerstvo zdravotníctva SR 29. apríla 2021 zverejnilo zmluvu o nákupe týchto vakcín. V júni 2021 bolo povolené očkovanie, pretože sa čakalo na laboratórne testy a súhlas ruskej strany.

Prvú dávku vakcíny k 27. júlu 2021 dostalo 15 300 ľudí, obe dávky 11 010 ľudí. V štátnom registri čakateľov na očkovanie (Čakáreň) bolo zaregistrovaných ešte 484 o prvú a 5 735 záujemcov o druhú dávku.
Ministerstvo uviedlo, že má spolu 40 tis. dávok (pre 20 tis. ľudí). Dodanej vakcíne k 31. augustu 2021 končí expirácia, zvyšných 160 tis. dávok späť odkúpilo Rusko.

Referencie
----------

1. ↑  Dziuba Daryna. *Rusko vynáší do nebes svou vakcínu. Putin se jí ale ještě očkovat nenechá* [online]. Seznam Zprávy, 2020-11-24, [cit. 2020-12-03]. Dostupné online.
2. ↑  Ivana Milenkovičová. *Rusko zvýšilo odhadovanou účinnost své vakcíny Sputnik V proti koronaviru. Z 92 na 95 procent* [online]. iROZHLAS, 2020-11-24, [cit. 2020-12-03]. Dostupné online.
3. ↑  ČTK. *Rusko začalo používat Sputnik V. Kdo se chce očkovat, musí přinést negativní test a občanský průkaz* [online]. iROZHLAS, 2020-11-30, [cit. 2020-12-03]. Dostupné online.
4. ↑   COVID-19 vaccine-associated anaphylaxis: A statement of the World Allergy Organization Anaphylaxis Committee. *World Allergy Organization Journal*, 2021-02-01, s. 100517. Dostupné online [cit. 2021-05-11]. ISSN 1939-4551. DOI: 10.1016/j.waojou.2021.100517. PMID 33558825.
5. ↑   *Комбинированная векторная вакцина для профилактики коронавирусной инфекции, вызываемой вирусом SARS-CoV-2* [online].. Dostupné online.
6. ↑   Advances in gene-based vaccine platforms to address the COVID-19 pandemic. *Advanced Drug Delivery Reviews* (Elsevier), 2021-03-01, s. 113–141. ISSN 0169-409X. DOI: 10.1016/j.addr.2021.01.003. PMID 33422546.
7. ↑   *Sputnik V* [online].. Dostupné online.
8. 1 2  Ivan Vilček. *Dodali nám jiný Sputnik V, vakcíny spojuje pouze název, uvedl slovenský lékový úřad* [online]. novinky.cz, 2021-04-08, [cit. 2021-08-07]. Dostupné online.
9. 1 2  TA3, TA3 COM | TELEVÍZIA. *Sputnik je na Slovensku. V Košiciach pristálo lietadlo s ruskou vakcínou* [online]. TA3, [cit. 2021-11-04]. Dostupné online.
10. 1 2   *Ministerstvo zdravotníctva Slovenskej republiky* [online]. www.health.gov.sk, [cit. 2021-11-04]. Dostupné online.
11. 1 2 3  Dominika Koštialiková. *Matovič konečne dostal Sputnik. Ruskú vakcínu démonizovali dezoláti, tvrdí* [online]. Hospodárske noviny, 2021-07-27, [cit. 2021-08-07]. Dostupné online.
12. ↑   *Supply Agreement (Zmluva o dodávke vektorovej COVID-19 vakcíny „Sputnik V")* [online]. [Cit. 2021-08-07]. Dostupné online.

| * z
* d
* u
COVID-19 |
| --- |
| Choroba | 
* infekčné ochorenie (pandémia) s názvom COVID-19 vyvolané koronavírusom SARS-CoV-2

 |
| Priebeh pandémie COVID-19 | 
* na Slovensku
* v Česku
* vo svete
* Ekonomické dôsledky pandémie COVID-19

 |
| Prevencia, liečba a prognóza | 
* COVID-19#Prevencia
* Celoplošné testovanie
* Antigénový test
* PCR test
* Covid automat
* Rúško, Respirátor, FFP2
* Očkovanie
* Vakcína proti chorobe COVID-19
* Kolektívna imunita
* Karanténa
* Lockdown
* COVID-19#Liečba: Umelá pľúcna ventilácia, Mimotelová membránová oxygenácia (ECMO)
* Lieky: antivirotiká, napr.: oseltamivir, remdesivir, lopinavir, ritonavir

 |
| Inštitúcie | 
* Ministerstvo zdravotníctva SR
* Úrad verejného zdravotníctva SR
* Pandemická komisia vlády SR
* Svetová zdravotnícka organizácia

 |
| Osobnosti | 
* Peter Pellegrini
* Igor Matovič
* Marek Krajčí
* Ján Mikas
* Vladimír Lengvarský
* Pavol Čekan
* Vladimír Krčméry
* Pavol Jarčuška
* Peter Sabaka
* Boris Klempa
* Zuzana Krištúfková
* Igor Bukovský

 |